الیکشن کمیشن آف پاکستان

الیکشن کمیشن آف پاکستان یا انتخابی ماموریہ پاکستان ایک خود مختار ادارہ ہے جو اسلامی جمہوریہ پاکستان میں آزاد اور غیر جانبدارانہ انتخابات منعقد کروانے کا ذمہ دار ہے۔ چیف الیکشن کمشنر اس ادارے کا سربراہ ہوتا ہے اورملک میں آزاد اور غیر جانبدارانہ انتخابات کے انعقاد کے علاوہ ہر امیدوار کی جانچ پڑتال کا بھی ذمہ دار ہوتا ہے۔ اس کے علاوہ ملک کی تمام سیاسی جماعتوں کا اس سے الحاق اور ان کے سیاسی و مالی امور کی نگرانی بھی اس ادارہ کی ذمہ داریوں میں شامل ہیں۔

عالمی معاونت 
انتخابات کی عالمی معاونت کی تنظیم نے 16 عالمی تنظیموں کی جانب سے مرتب کردہ 32 نکات پر مشتمل ترجیحات و اصلاحات الیکشن کمیشن آف پاکستان کے لیے مختص کی ہیں۔
اکتوبر 2009ء میں ہونے والی ایک مجلس میں یہ تجاویز پیش کی گئیں۔
اسی تنظیم نے تجاویز و اصلاحات کمیشن کو پیش کرنے کے علاوہ ایک ذیلی کمیٹی بھی تشکیل دی جس کا مقصد ان اصلاحات و تجاویز کو نافذ کرنے کے دوران پیش آنے والی ممکنہ مشکلات بارے الیکشن کمیشن آف پاکستان کی معاونت کرنا ہے۔

2006ء میں عالمی ادارہ برائے انعقاد انتخابات نے امریکی ترقیاتی ادارے “یو ایس ایڈ“ کی مدد سے حکومت پاکستان کو 9 ملین ڈالر کی خطیر رقم فراہم کی، اس رقم سے پاکستان میں کمپیوٹرائزد انتخابی عمل کا قیام ممکن بنایا گیا۔

فہرست چیف الیکشن کمشنر
12مستقل اور 11قائمقام چیف الیکشن کمشنر اس عہدے پر فائز رہ چکے ہیں،
جسٹس (ر ) فخرالدین جی ابراہیم 
خان ایف ایم خان ، 
اخترحسین ، 
جی محی الدین ، 
جسٹس(ر)قاضی محمد فاروق ، 
جسٹس(ر) عبدالحمید ڈوگر ، 
جسٹس (ر) ارشاد حسن خان ، 
جسٹس (ر) عبدالقدیر چودھری ، 
جسٹس(ر) سردار فخر عالم ، 
جسٹس (ر) ایس اے نصرت ، 
جسٹس (ر) کرم الٰی چوھان ، 
جسٹس (ر) سجاد احمد جان ، 
جسٹس (ر ) نعیم الدین ،
جسٹس (ر ) حامد علی مرزا ، 
جسٹس (ر ) ایس اے رحمن 
جسٹس شاکر اللہ جان 
و دیگر فائز رہے،

مزید دیکھیے 
 چیف الیکشن کمشنر آف پاکستان 
 پاکستان میں انتخابات

حوالہ جات

بیرونی روابط 
 الیکشن کمیشن آف پاکستان کا موقع جال

الیکشن کمیشن آف پاکستان
الیکشن کمیشن
پاکستان میں 1956ء کی تاسیسات
پاکستانی وفاقی محکمے اور وکالات
ویکی ڈیٹا سے مطابقت رکھنے والی مختصر تفصیل